รัฐบาลไทย-ข่าวทำเนียบรัฐบาล-รองปลัดกระทรวงมหาดไทย เป็นประธานเปิดการศึกษาอบรมหลักสูตร บ.มท. รุ่นที่ 32 ย้ำต้องหมั่นศึกษาเรียนรู้งานในหน้าที่ และเป็นกลไกสำคัญขับเคลื่อนงาน เพื่อประโยชน์ส่วนรวมเป็นสำคัญ
วันจันทร์ที่ 28 มกราคม 2562
รองปลัดกระทรวงมหาดไทย เป็นประธานเปิดการศึกษาอบรมหลักสูตร บ.มท. รุ่นที่ 32 ย้ําต้องหมั่นศึกษาเรียนรู้งานในหน้าที่ และเป็นกลไกสําคัญขับเคลื่อนงาน เพื่อประโยชน์ส่วนรวมเป็นสําคัญ
รองปลัดกระทรวงมหาดไทย เป็นประธานเปิดการศึกษาอบรมหลักสูตร บ.มท. รุ่นที่ 32
ย้ําต้องหมั่นศึกษาเรียนรู้งานในหน้าที่ และเป็นกลไกสําคัญขับเคลื่อนงาน เพื่อประโยชน์ส่วนรวมเป็นสําคัญ
วันนี้ (28 ม.ค. 62) เวลา 08.45 น. ที่ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทย นายพรพจน์ เพ็ญพาส รองปลัดกระทรวงมหาดไทย ได้รับมอบหมายจากนายฉัตรชัย พรหมเลิศ ปลัดกระทรวงมหาดไทย เป็นประธานพิธีเปิดโครงการศึกษาอบรม หลักสูตรนักบริหารระดับกลางของกระทรวงมหาดไทย
(บ.มท.) รุ่นที่ 32 จัดขึ้นโดย สถาบันดํารงราชานุภาพ กระทรวงมหาดไทย เพื่อเตรียมบุคลากรให้มีความพร้อมที่จะ
ทําหน้าที่ในตําแหน่งนักบริหารระดับกลาง ที่มีความรู้ความเข้าใจงานในหน้าที่ และเป็นผู้นําการเปลี่ยนแปลงที่มีสมรรถนะด้านการบริหารจัดการ และพร้อมสําหรับการเป็นผู้บริหารระดับสูงในอนาคต โดยการอบรมครั้งนี้ มีผู้เข้ารับการอบรม จํานวนทั้งสิ้น 86 คน ประกอบด้วย ข้าราชการ/เจ้าหน้าที่ของหน่วยงานในสังกัดกระทรวงมหาดไทย 79 คน และหน่วยงานภาคีเครือข่ายที่ปฏิบัติงานเชิงบูรณาการร่วมกับกระทรวงมหาดไทย จํานวน 7 คน ใช้ระยะเวลาการอบรมประมาณ 6 สัปดาห์ ระหว่างวันที่ 28 มกราคม – 8 มีนาคม 2562 ณ วิทยาลัยมหาดไทย อําเภอบางละมุง จังหวัดชลบุรี โดยมี นายอังกูร สุ่นกุล ผู้อํานวยการสถาบันดํารงราชานุภาพ กล่าวรายงาน
โอกาสนี้ รองปลัดกระทรวงมหาดไทย ได้กล่าวแสดงความยินดีกับข้าราชการที่ได้รับการพิจารณาให้เข้ารับการศึกษาอบรมในหลักสูตรนี้ ซึ่งเป็นหลักสูตรสําคัญของกระทรวงมหาดไทย ที่ผู้เข้ารับการอบรมจะมีทั้งข้าราชการ
ในสังกัดกระทรวงมหาดไทยและนอกสังกัด จึงนับเป็นโอกาสที่ดีที่พวกเราจะได้มาเรียนรู้ร่วมกัน ใช้ชีวิตร่วมกัน และแลกเปลี่ยนเรียนรู้ประสบการณ์การทํางานร่วมกัน โดยหลักสูตรดังกล่าวนี้ เป็นการเตรียมความพร้อมสําหรับการเป็น
นักบริหารระดับกลางและเป็นสิ่งจําเป็นอย่างยิ่ง เนื่องจากนักบริหารระดับกลางจะอยู่ตรงกลางระหว่างผู้บริหารระดับสูงและผู้ปฏิบัติงาน ถือเป็นบุคคลที่มีความสําคัญขององค์กร เป็นผู้ทําหน้าที่ขับเคลื่อนกลไกลการบริหารจัดการภาครัฐสมัยใหม่ นําวิสัยทัศน์ ภารกิจ และกลยุทธ์ของผู้บริหารระดับสูง มาผลักดันไปสู่การปฏิบัติ ดังนั้นในการเตรียม
นักบริหารระดับกลางจึงต้องพัฒนาศักยภาพให้ครอบคลุมในทุกๆ ด้าน เพื่อให้สามารถปรับตัวได้ทันต่อกระแส
การเปลี่ยนแปลงของโลกในปัจจุบัน
จากนั้น รองปลัดกระทรวงมหาดไทย ได้มอบหลักการและแนวทางในการทํางาน รวมถึงเล่าประสบการณ์
ของนักบริหารภาครัฐ เพื่อให้ผู้เข้ารับการอบรมได้นําไปปฏิบัติ โดยขอให้ทุกคนพึงคิด พึงทํา และยึดมั่นในสิ่งที่ “วิสัยของปุถุชนที่ดีพึงกระทํา” รวมทั้งให้มีความมุ่งมั่นตั้งใจในการทํางาน รู้จักเรียนรู้ และพัฒนาตนเองอย่างต่อเนื่อง
โดยหมั่นศึกษาระเบียบขั้นตอนต่างๆ ในการปฏิบัติงานที่เกี่ยวข้อง และประสบการณ์ในการทํางาน โดยยึดหลัก “ถูกต้องในระเบียบงาน ถูกเวลาที่กําหนดของงาน และถูกใจผู้บริหารที่เป็นผู้บังคับบัญชา” นอกจากนี้ ในการปฏิบัติงานขอให้ยึดตามหลักกฎหมาย กฎระเบียบ และถือประโยชน์ของส่วนรวมเป็นสิ่งสําคัญ
ท้ายนี้ ยังได้ย้ําว่าการเข้ารับการศึกษาอบรมในหลักสูตรนี้ แม้จะเป็นระยะเวลาสั้นเพียง 6 สัปดาห์ ก็ถือว่า
ได้มาปฏิบัติราชการ จึงต้องประพฤติและปฏิบัติตนให้เหมาะสมอยู่ในระเบียบวินัยอย่างเคร่งครัด รวมทั้งขอให้เอาใจใส่ในการเรียน และตั้งใจรับเอาความรู้ที่ได้รับการถ่ายทอดอย่างเต็มที่ เพื่อจะได้นําไปประยุกต์ใช้เพื่อพัฒนางานให้มีความเจริญก้าวหน้าและเกิดผลสัมฤทธิ์ของงาน เพื่อประโยชน์สุขของพี่น้องประชาชน ประเทศชาติ และหน่วยงานของตนเองต่อไป